**Profesorii și elevii Școlii Gimnaziale ,,Avram Iancu” din Alba Iulia în parteneriat de schimb de experiență cu Liceul IES Padre Moret-Irubide din Pamplona, SPANIA**

 **În săptămâna 18-22 februarie 2019, profesorii spanioli: Leandro Gonzales Knowles (profesor de matematică)și Francisco Casado (profesor de limba spaniolă) sunt într-un program de formare pentru metodologii inovative de predare/învățare la școala noastră.**

 În anul 2016 IES Padre Moret-Irubide a aplicat pentru un program de jobshadowing din cadrul programului KA1, Erasmus+, și au fost eligibili cu proiectul: Formación en metodologías innovadoras del equipo plurilingüe del IES Padre Moret-Irubide. În cadrul acestui proiect a inclus și Școala Gimnazială „Avram Iancu” din Alba Iulia pentru a observa și învăța metodele profesorilor noștri de aplanare a situațiilor conflictuale de tip bullying și cyber-bullying.

 Astfel elevii noștri în această săptămână participă la activități de conștientizare a fenomenului de bullying în școală și de cyber-bullying (agresivitate pe internet). Elevii claselor de gimnaziu confecționează pe parcursul acestei săptămâni insigne cu mesaje anti-bullying, realizează postere, fac jocuri de rol și vizionează filme scurte care să le inducă starea de empatie cu victimele, țintele „agresorilor”, pentru a înțelege înțelege diferența dintre ”bully” (agresor), ”target” (țintă), ”bystander” (martor), dar și care sunt cele zece forme de cyber-bullying de la ”outing” (excludere din activitățile grupului, ignorare voită) până la cea mai gravă formă cea de ”catfishing” (asumarea unei identități furate în mediul online).

 **Leandro Gonzales Knowles**, profesorul spaniol de matematică a asistat la orele omoloagei sale, doamna Urcan Mihaela pentru a face schimb de bune practici, iar **Francisco Casado,** la orele doamnei de limba și literatura română, Gabriela Marina. De asemenea, profesorul de spaniolă din Pamplona, va realiza joi, 21.02.2019, o lecție deschisă despre cultura și istoria Spaniei, elevilor din clasa a VII-a.

 La sfârșitul întâlnirii se va face o degustare de mâncăruri tradiționale din România, zona Transilvaniei și din Spania, din Pamplona, un teritoriu al bascilor,la ora 10.00.

 Vă invităm să îi cunoașteți pe oaspeții noștri spanioli veniți de la 2000 km, dar și să degustați din felurile tradiționale puse la dispoziția invitaților.



